Liderul PSD, Liviu Dragnea, a cerut Inspecției Judiciare să verifice toate cele trei dosare în care a fost sau este urmărit penal, afirmând că în fiecare dintre ele procurorii s-au folosit de protocolul încheiat cu SRI în anul 2009, dezvăluie Centrul de Investigaţii Media, care a obţinut documentul depus de liderul PSD, prin avocat.

Foto: George Călin_INQUAM

Centrul de Investigații Media (CIM) a obținut reclamația depusă de președintele PSD la Inspecția Judiciară (IJ). Dragnea a depus sesizarea prin avocatul său, Flavia Teodosiu, în 23 august. În sesizarea sa către IJ, Dragnea afirmă că procurorii s-au folosit de protocolul încheiat între Ministerul Public și SRI în 4 februarie 2009 în toate cele trei dosare în care a fost sau este cercetat penal. În consecință, acesta cere inspecției judiciare să verifice „aspectele” pe care le-a sesizat și să dispună „măsurile legale pentru remedierea aspectelor de nelegalitate sesizate”, arată Centrul de Investigaţii Media.

"În condițiile astea, înțelegem, iată, infinit mai clar ieșirea de acum o săptămâna jumate, când Dragnea țipa la Tudorel Toader să dea OUG ca să-i pună înapoi pe Netejoru și pe Stan. De la ei vine constatarea pentru revizuire", completează jurnalistul Ovidiu Vanghele, pe contul său de Facebook.

Articolul integral şi documentul la care se face referire - AICI

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media